
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ενιαίας επιχείρησης ύδρευσης-αποχέτευ- 
σης-καθαριότητας με την επωνυμία: "ΔΗΜΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ- ΑΠΟΧΕΤΕΥΣΗΣ-ΚΑΘΑ- 
ΡΙΟΤΗΤΑΣ δήμου Αξιού Νομού Θεσσαλονίκης".... 1 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Ν.Π.Δ.Δ. «Δημοτικός Παιδικός Σταθ¬ 
μός Ψαχνών». 2 


ΑΠΟΦΑΣΕΙ Σ 

Αριθ. 19.226 (1) 

Σύσταση ενιαίας επιχείρησης ύδρευσης-αποχέτευσης- 
καθαριότητας με την επωνυμία: "ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ- ΑΠΟΧΕΤΕΥΣΗΣ-ΚΑΘΑΡΙΟΤΗΤΑΣ 
δήμου Αξιού Νομού Θεσσαλονίκης". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις : α) Των άρθρων 1 παραγρ. 3 και 2 πα- 
ραγρ. 1 του Ν. 1069/1980 "Περί κινήτρων δια την ίδρυσιν 
επιχειρήσεων υδρεύσεως και αποχετεύσεως", β) του άρ¬ 
θρου 57παραγρ. 7του Ν. 2218/1994, γ) Του άρθρου 6του 
Ν. 2307/1995 " Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις", δ) του άρθρου 278 
του Δημοτικού και Κοινοτικού Κώδικα (Π.Δ 410/1995), δ) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 "Κυβέρνηση και Κυβερ¬ 
νητικά Οργανα " και ε) του άρθρου 1 παραγρ. 1 του Ν. 
2647/1998 "Μεταβίβαση αρμοδιοτήτων στις Περιφέρειες 
και την Αυτοδιοίκηση και άλλες διατάξεις". 

2. Την 25.027/1984 απόφαση του Υπουργού Εσωτερι¬ 
κών (Φ.Ε.Κ 244/Β/9-4-1984)" Καθορισμός αναγκαίων λε¬ 
πτομερειών για την εφαρμογή των διατάξεωντων άρθρων 
205 έως 213 του Ν. 1.065/1980". 

3. Την 49/2000 απόφαση του δημοτικού συμβουλίου 
Αξιού, για τη σύσταση της παραπάνω επιχείρησης. 

4. Τη σχετική, για τη σύσταση της επιχείρησης οικονο¬ 
μοτεχνική μελέτη, αποφασίζουμε: 


Εγκρίνεται η 49/2000 απόφαση του δημοτικού συμβου¬ 
λίου Αξιού του Νομού Θεσσαλονίκης, η οποία αφορά τη 
σύσταση στον ομώνυμο δήμο ενιαίας επιχείρησης ύδρευ¬ 
σης - αποχέτευσης, συγκέντρωσης, μεταφοράς και διά¬ 
θεσης απορριμμάτων που έχει ως εξής: 

Συστήνεται στο δήμο Αξιού του Νομού Θεσσαλονίκης 
ενιαία επιχείρηση ύδρευσης - αποχέτευσης με την επω¬ 
νυμία 11 ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- ΑΠΟΧΕ¬ 
ΤΕΥΣΗΣ ΚΑΙ ΚΑΘΑΡΙΟΤΗΤΑΣ ΑΞΙΟΥ ΝΟΜΟΥ ΘΕΣΣΑΛΟ¬ 
ΝΙΚΗΣ (Δ.Ε.Υ.Α.Κ.Α)". 

Η Δημοτική Επιχείρηση Ύδρευσης- Αποχέτευσης, συ¬ 
γκέντρωσης, μεταφοράς και διάθεσης απορριμμάτων εί¬ 
ναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων αρμοδιό- 
τητάς της καθώς και τις πηγές χρηματοδότησής της από 
τις διατάξεις του Ν. 1069/1980, όπως ισχύει. 

Γιατα λοιπά θέματα εφαρμόζονται οι σχετικές διατάξεις 
του Δημοτικού και Κοινοτικού Κώδικα, όπως ισχύει κάθε 
φορά και οι κανόνες της ιδιωτικής οικονομίας. 

Η σύσταση της επιχείρησης δικαιολογείται γιατί: 

-Δημιουργείται νομικό πρόσωπο ιδιωτικού δικαίου που 
έχει διοικητική και οικονομική αυτοτέλεια και ευελιξία, 
αντιμετωπίζει ριζικά, μεθοδικά και μακροχρόνια όλο το 
κύκλωμα ύδρευσης και αποχέτευσης και καθαριότητας 
του δήμου Αξιού. 

-Εξασφαλίζεται η χρηματοδότηση των έργων αυτών 
από το πρόγραμμα δημοσίων επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν 1.069/1980 

Έδρα της επιχείρησης είναι ο δήμος Αξιού. 

Περιοχή αρμοδιότητας της επιχείρησης είναι η διοικητι¬ 
κή περιφέρεια του δήμου Αξιού. 

Διοίκηση. 

Η επιχείρηση διοικείται από διοικητικό συμβούλιο που 
αποτελείται από πέντε (5) μέλη, τα οποία ορίζονται μαζί με 
τους αναπληρωτέςτους από το δημοτικό συμβούλιο. Από 
τα μέλη αυτά: 

-Τρία (3) είναι αιρετοί εκπρόσωποι του δήμου, εκ των 
οποίων το ένα (1) προέρχεται από τη μειοψηφία του δη¬ 
μοτικού συμβουλίου 

-Ένα (1) είναι κάτοικος του δήμου που έχει πείρα ή γνώ¬ 
σεις σχετικές με το αντικείμενο της επιχείρησης. 

- Ένα (1) είναι εκπρόσωπος του Γεωργικού Πιστωτικού 
Συνεταιρισμού του δήμου Αξιού. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους, αντικαθιστώντας 
τον έναν αιρετό εκπρόσωπο του δήμου. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Η θητεία του διοικητικού συμβουλίου ακολουθεί τη θη¬ 
τεία του δημοτικού συμβουλίου. 

Το δημοτικό συμβούλιο ορίζει από τα μέλη του διοικητι¬ 
κού συμβουλίου τον πρόεδρο και τον αντιπρόεδρό του. 

Ο πρόεδρος του διοικητικού συμβουλίου και σε περί¬ 
πτωση απουσίας ή κωλύματος, ο αντιπρόεδρος εκπρο¬ 
σωπεί την επιχείρηση σε όλες τις σχέσεις, δικαστικές ή 
εξώδικες. 

Η διάρκεια της επιχείρησης είναι αορίστου χρόνου. 

Το κεφάλαιο που διαθέτει ο δήμος Αξιού ανέρχεται στο 
ύψος των 10.000.000 δρχ ,δηλ: 

Μετρητά 10.000.000 δρχ. 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες. Οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων. Οι υπόνομοι ή ανοι¬ 
κτοί αγωγοί που εκβάλουν άμεσα ή έμμεσα στο δίκτυο, 
καθώς επίσης και οι μονάδες επεξεργασίας πόσιμου νε¬ 
ρού και υγρών αποβλήτων και τα παραχωρούμενα σ’ αυ¬ 
τή μηχανήματα και ο εξοπλισμός του τομέα καθαριότη¬ 
τας. 

Πόροι 

Πόροι της επιχείρησης θα είναι τα έσοδα που θα προ¬ 
έρχονται από: 

- Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, γιά μιά δεκαε¬ 
τία από 1ης Ιανουάριου του επόμενου έτους που υπολο¬ 
γίζεται σε ποσοστό 80% επί της αξίας του ύδατοςπου κα- 
ταναλίσκεται (αρ.ΙΟπαρ.1 εδ. α'και 11 Ν. 1069/80) 

- Η επιχορήγηση από το Πρόγραμμα Δημοσίων Επενδύ¬ 
σεων σε ποσσοστό 35% των δαπανών μελετών και κατα¬ 
σκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (αρ.10 παρ.1 εδ. 
ια'και 13 Ν. 1069/80) 

- Το τέλος σύνδεσης με το δίκτυο αποχέτευσης (αρ. 10 
παρ. 1 εδ.γ'Ν. 1069/80). 

- Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (αρ.10 παρ. 1 εδ. δ' 
και 15 Ν. 1069/80). 

-Το τέλος σύνδεσης με το δίκτυο ύδρευσης (αρ. 10 παρ. 
1 εδ.ε'Ν. 1069/80). 

-Το τέλος χρήσεως υπονόμων (αρ. 10 παρ. 1 εδ. στ' Ν. 
1069/80). 

- Η αξία του ύδατος που καταναλώνεται (αρ. 10 παρ. 1 
εδ.ζ'Ν. 1069/80). 

- Η εγγύηση χρήσεως του υδρομετρητή (αρ. 10 παρ. 1 
εδ.η'Ν. 1069/80). 

-Η δαπάνη μετατόπισης αγωγών διακλαδώσεων και 
συνδέσεως αγωγών ύδρευσης ή αποχέτευσης, υδρομε¬ 
τρητών ή άλλων συναφών εργασιών (αρ. 10 παρ. 1 εφ. θ' 
Ν. 1069/80). 


- Οι συνεισφορές τρίτων γιά την εκτέλεση κατά προτε¬ 
ραιότητα έργων (αρ. 10 παρ. 1 εδ. ι'Ν. 1069/80). 

- Οι πρόσοδοι από την περιουσία ή το τίμημα από την 
εκποίηση αυτής (αρ. 10 παρ. 1 εδ. ιβ' Ν. 1069/80). 

- Δάνεια , κληρονομιές, δωρεές και λοιπές επιχορηγή¬ 
σεις (αρ. 10 παρ. 1 εδ. ιγ' Ν. 1069/80). 

- Έσοδα που εισπράττονται από την εφαρμογή των δια¬ 
τάξεων των άρθρων 27 και 28 του Ν. 1069/80 όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95 καθώς και κάθε άλλη νόμιμη πρόσοδος. 

- Κάθε άλλο έσοδο που τυχόν θα προβλεφθεί με νεότε¬ 
ρο Νόμο που αντικαθιστά ή τροποποιεί τον Ν. 1069/80. 

Τα τέλη καθαριότητας και αποκομιδής απορριμμάτων. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 και τους κανονισμούς που συντάσσονται σύμ¬ 
φωνα με τις διατάξεις του νόμου αυτού. 

Η επιχείρηση διαλύεται: α) με απόφαση του δημοτικού 
συμβουλίου, με απόλυτη πλειοψηφία των μελών του , β) 
όταν λήξει χωρίς να παραταθεί η διάρκειά της και γ) σε πε¬ 
ρίπτωση πτώχευσής της. 

Τη διάλυση της επιχείρησης ακολουθεί η εκκαθάριση . 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το διοικητι¬ 
κό συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις ,εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο δήμο Αξιού. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού, ύψους 10.000.0000 
δρχ. Για την αντιμετώπιση της δαπάνης αυτής έχει εγ¬ 
γράφει ισόποση πίστωση στο Κ.Α 65/161.9α του προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗ ΓΙΑΝΝΗΣ 

□ 

Αριθ. 9089+9214 (2) 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Ν.Π.Δ.Δ. «Δημοτικός Παιδικός Σταθμός 
Ψαχνών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για την διοικητική απο¬ 
κέντρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95 σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.)/ 

3. Τον οργανισμό Εσωτερικής Οργάνωσης και λειτουρ- 
γίαςτων υπηρεσιώντης Νομαρχιακής Αυτοδιοίκησης Εύ¬ 
βοιας που δημοσιεύθηκε στις 12.5.95 (ΦΕΚ407Β'). 

4. Τις διατάξεις του Ν. 2503/97 «Διοίκηση, οργάνωση 

στελέχωση της Περιφέρειας ρύθμιση θεμάτων για την 
Τοπκή Αυτοδιοίκηση και άλλες διατάξεις. 

5. Την αριθ. 5921/9.9.97 απόφαση του Γενικού Γραμμα¬ 
τέα της Περιφέρειας Στερεός Ελλάδας «Μεταβίβαση δι¬ 
καιώματος υπογραφής με εντολή Γενικού Γραμματέα». 

6. Την αριθ. 113/1999 απόφαση του Δημοτικού Συμβου¬ 
λίου Μεσσαπίων «περί ψήφισης του Οργανισμού Εσωτε¬ 
ρικής Υπηρεσίας του Παιδικού Σταθμού του Δήμου Μεσ¬ 
σαπίων». 

7. Το αριθ. 47/99 έγγραφο του Υπηρεσιακού Συμβουλί¬ 
ου Ο.Τ.Α (άρθρο 5 Ν. 1188/81) με το οποίο διαβιβάσθηκε 
το αριθ. 400/99 πρακτικό αυτού «περί ψήφισης οργανι¬ 
σμού ΕσωτερικήςΥπηρεσίας Παιδικού Σταθμού του Δή¬ 
μου Μεσσαπίων», αποφασίζουμε: 

Εγκρίνουμε την αριθ. 113/1999 απόφαση του Δημοτι¬ 
κού Συμβουλίου Μεσσαπίων που αφορά στη ψήφιση Ορ¬ 
γανισμού Εσωτερικής Υπηρεσίας (Ο.Ε.Υ.) του Ν.Π.Δ.Δ. 
«Δημοτικός Παιδικός Σταθμός Ψαχνών», ως κατωτέρω: 

Άρθρο Ιο 

ΟΡΓΑΝΩΣΗ ΥΠΗΡΕΣΙΩΝ 

Ο Δημοτικός Παιδικός Σταθμός του Δήμου Μεσσαπίων 
οργανώνεται σε Διεύθυνση με τίτλο "Διεύθυνση Υπηρε¬ 
σιών Δημοτικού Παιδικού Σταθμού Ψαχνών-Δήμου Μεσ¬ 
σαπίων " και η οποία συγκροτείται από τον προϊστάμενο 
αυτού και από το προσωπικό του Σταθμού. 

Άρθρο 2ο 

ΘΕΣΕΙΣ ΠΡΟΣΩΠΙΚΟΥ 

Οι Οργανικές δέσεις του προσωπικού του Δημοτικού 
Παιδικού Σταθμού Ψαχνών του Δήμου Μεσσαπίων, είναι 
οι εξής: 

1. Δύο (2) δέσεις κλάδου Τ.Ε. ΝΗΠΙΑΓΩΓΩΝ 

2. Μία (1) θέση κλάδου ΔΕ ΜΑΓΕΙΡΟΥ 

3. Δύο (2) θέσεις κλάδου Υ.Ε. ΠΡΟΣΩΠΙΚΟΥ ΚΑΘΑΡΙΟ¬ 
ΤΗΤΑΣ 

Στον παρόντα Οργανισμό Εσωτερικής Υπηρεσίας 
(Ο.Ε.Ι.), προβλέπονται και οι ακόλουθες προσωποπαγείς 
θέσεις του προσωπικού που μετατάχθηκε αυτοδικαίως 
στον Δημοτικό Παιδικό Σταθμό Ψαχνών, σύμφωνα με τις 
διατάξειςτου άρθρου 26του Π.Δ. 410/95, όπως αυτό τρο¬ 
ποποιήθηκε με το άρθρο 9 του ν. 2503/97 και 35 του Π.Δ. 
410/95: 

1. Δύο (2) θέσεις του κλάδου Τ.Ε ΝΗΠΙΑΓΩΓΩΝ που κα- 
τέχονται από την Τσακτσίρα - Καμπερογιάννη Ελένη και 
την Τιμοθέου Ζωή. 

2. Μία (1) θέση κλάδου ΥΕ ΜΑΓΕΙΡΟΥ που κατέχεται 
από την Κων/να Καλαβρή. 

3. Μία (1) θέση κλάδου Υ.Ε. ΒΟΗΘΗΤΙΚΩΝ ΕΡΓΑΣΙΩΝ 
που κατέχεται από την Σπυροπούλου Αικατερίνη. 

Οι ανωτέρω προσωποπαγείς θέσεις καταργούνται με 
την κατά οποιονδήποτε τρόπο αποχώρηση από την υπη¬ 
ρεσία των υπαλλήλων που τις κατέχουν. 

Προσόντα διορισμού στις ανωτέρω θέσεις είναι τα ορι¬ 
ζόμενα από τις διατάξεις του Π.Δ. 22/90, Π.Δ. 379/87 και 
την ισχύουσα για τους Ο.Τ.Α, νομοθεσία. 

Άρθρο 3ο 

Τα χρηματικά ποσά που βρίσκονται στην διάθεση του 
Δημοτικού Παιδικού Σταθμού,κατατίθενται στην Αγροτι¬ 
κή Τράπεζα Ψαχνών ή στην Ταμειακή Υπηρεσία όταν 
ιδρυθεί, και αναλαμβάνονται με εντάλματα που εκδίδο- 
νται από την Διευθύντρια και προσυπογράφονται από τον 


Πρόεδρο, μέσα στα πλαίσια των αποφάσεων του Διοικη¬ 
τικού Συμβουλίου. 

Οι διατάξεις της περί Δήμων και Κοινοτήτων Νομοθε¬ 
σίας περί οικονομικού έτους,περί ψηφίσεως προϋπολογι¬ 
σμού,απόδοσης απολογισμού και ελέγχου αυτώνπερίεκ- 
ποιήσεως και μισθώσεως πραγμάτων και συνάψεως δα¬ 
νείων, εφαρμόζονται κατ’ αναλογία, στο Δημοτικό 
Παιδικό Σταθμό Ψαχνών του Δήμου Μεσσαπίων. 

Άρθρο 4ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ 

Χρέη προϊσταμένου Διεύθυνσης υπηρεσιών,ασκεί 
υπάλληλοςτου κλάδου Τ.Ε. Νηπιαγωγών, που ορίζεται με 
απόφαση του Υπηρεσιακού Συμβουλίου.Σε περίπτωση 
που δεν έχει ορισθεί από το Υπηρεσιακό Συμβούλιο,κα¬ 
θήκοντα Προϊσταμένου ασκεί ο αρχαιότερος υπάλληλος 
των παραπάνω κλάδων 

Β. ΚΑΘΗΚΟΝΤΑ ΠΡΟΪΣΤΑΜΕΝΟΥ 

1) Είναι υπεύθυνη για την εύρυθμη λειτουργία του παι¬ 
δικού Σταθμού και την τήρηση του εκπαιδευτικού προ¬ 
γράμματος. 

2) Μεριμνά για την πιστή εφαρμογή του κανονισμού λει¬ 
τουργίας και για την εκτέλεση των αποφάσεων του Διοι¬ 
κητικού Συμβουλίου. 

3) Φροντίζει για τη ν εσωτερική τάξη το υ Σταθ μο ύ, και για 
κάθε παράβαση υποχρεούται να αναφέρει στον Πρόεδρο 
του Δ.Σ. 

4) Προΐσταται όλων των Υπαλλήλων του Παιδικού Σταθ¬ 
μού,εποπτεύει για την σωστή εκτέλεση των καθηκόντων 
τους και συντονίζει το έργο τους,ανάλογα με τις ανάγκες 
που ανακύπτουν κάθε φορά. 

5) Συγκαλείτο προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων υπο¬ 
χρεωτικά, με την έναρξη λειτουργίας του Σταθμού και 
όποτε ορισθεί αναγκαία. 

6) Συγκαλεί συγκέντρωση γονέων τουλάχιστον μια φο¬ 
ρά το χρόνο, ύστερα από απόφαση του Διοικητικού Συμ¬ 
βουλίου. Στη συγκέντρωση παρευρίσκονται ο Πρόεδρος 
του Διοικητικού Συμβουλίου καιτα μέλη του,καθώς και το 
εκπαιδευτικό προσωπικό του σταθμού. Σκοπός της συ¬ 
γκέντρωσης είναι η ενημέρωση των γονέων για ζητήματα 
που αφορούν τα παιδιά και την εύρυθμη λειτουργία του 
Σταθμού. 

7) Φροντίζει για την υγιεινή κατάσταση των παιδιών και 
μεριμνά για την σωματική τους ακεραιότητα, ενημερώνο¬ 
ντας άμεσα τους γονείς τους, σε περίπτωση ατυχήματος. 

8) Κατευθύνει το προσωπικό καθαριότητας ως προς την 
σωματική καθαριότητα των νηπίων,επιβλέπει την καθα¬ 
ριότητα του Σταθμού φροντίζει για την έγκαιρη παρα¬ 
σκευή του φαγητού και εποπτεύειτην σωστή διανομή του. 

9) Συνεργάζεται με το Διοικητικό Συμβούλιο, για την κα¬ 
τάρτιση του προϋπολογισμού, για τις προμήθειες και τις 
άλλες δαπάνες που απαιτούνται για την λειτουργία του 
Σταθμού. 

10) Επιμελείται για τον εφοδιασμό του Σταθμού των 
αναγκαίων τροφίμων, λοιπών ειδών και υλικών, και για την 
καλή φύλαξη, συντήρηση και διάθεση αυτών. Υπογράφει 
τα δελτία εισαγωγής-εξαγωγής αυτού. 

11) Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών. 

12) Συντάσσει και διεκπεραιώνει την αλληλογραφία του 
Σταθμού και φροντίζει για την αρχειοθέτηση των εγγρά¬ 
φων, τηρεί την σφραγίδα του Σταθμού. 

13) Δέχεται και πρωτοκολλεί τις αιτήσεις των γονέων 
για την εγγραφή των παιδιών και ενημερώνει τον Πρόε¬ 
δρο του Διοικητικού Συμβουλίου για την διαγραφή των 
παιδιών. 

14) Κρατείτο κλειδιά του Σταθμού και της αποθήκης. 

15) Τηρεί και ενημερώνει τα βιβλία παρουσίας προσω¬ 
πικού, άδειες προσωπικού, πρωτοκόλλου,διδαχθείσης 
ύλης. 

16) Η Διευθύντρια του σταθμού δεν έχει δικό της τμήμα 
νηπίων αλλά αναπληρεί όταν κάποιος από το εκπαιδευτι¬ 
κό προσωπικό απουσιάζει με κανονική άδεια ή ασθένεια. 

17) Είναι υπεύθυνη για την περιουσία του Σταθμού. 

18) Συντάσσει τις μισθοδοτικές καταστάσεις προσωπι¬ 
κού και υπολογίζει με βάση τις ισχύουσες διατάξεις τυχόν 
πρόσθετες αμοιβές. 

19) Τηρεί όλα τα βιβλία χρηματικής διαχείρισης στα 
οποία καταχωρεί όλες τις απαιτούμενες εγγραφές. 

20) Πραγματοποιεί τις πληρωμές και εισπράξεις του 
Νομικού Προσώπου. Γιατις πληρωμές συνυπογράφει με 
τον Πρόεδρο του Διοικητικού Συμβουλίου τις απαραίτη¬ 
τες επιταγές ή πληρώνει σε μετρητά εφ’όσον δεν εκδίδε- 
ται επιταγή, λαμβάνοντας σχετική απόδειξη από τον δι¬ 
καιούχο. Είναι υπεύθυνη για την έγκαιρη απόδοση των γε- 
νομένων κρατήσεων για φόρους ή ασφαλιστικές 
εισφορές. 

21) Είναι υπεύθυνη για την τήρηση των λογαριασμών 
του Νομικού Προσώπου, την ταξινόμηση όλων των δικαι- 
ολογητικών πληρωμών, ώστε να είναι ευχερής ο έλεγχος 
της διαχείρισης σε οποιοδήποτε χρόνο. 

22) Συνεργάζεται με το Δ.Σ. του Νομικού Προσώπου για 
την κατάρτιση του απολογισμού και του ισολογισμού. 

Β’ ΠΑΙΔΑΓΩΓΟΙ 

1) Κρατούν και ενημερώνουν το βιβλίο διδαχθείσης 
ύλης που τηρείται από τον Προϊστάμενο και υπογράφουν 
καθημερινά το παιδαγωγικό πρόγραμμα. 

Κρατούν και βοηθούντα παιδιά για την ικανοποίηση των 
ατομικών τους αναγκών. 

3) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος, ανάλογα με την ηλικία και τις 
ανάγκες το υς. Απασχολο ύνταπαιδιάσύ μφωνα με το η με - 
ρήσιο πρόγραμμα απασχόλησης και προσφέρουν σ’ αυ¬ 
τά με υπομονή και στοργή όλες τις δυνατότητες για να 
αναπτύξουν την προσωπικότητα τους, επιδιώκοντας συ¬ 
νεχώς να δημιουργήσουν σ’αυτά την ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους 
και στις δυνατότητες τους.Σε καμιά περίπτωση και για 
οποιοδήποτε λόγο δεν επιτρέπεται η κακή μεταχείριση 
των παιδιών. 

4) Εισηγούνται στον Προϊστάμενο Διεύθυνσης, τις ανά¬ 
γκες εφοδιασμού του σταθμού,και για την εφαρμογή του 
προγράμματος με τα απαιτούμενα παιδαγωγικά υλικά. 

5) Φροντίζουν για τη σωστή οργάνωση και τάξη των αι¬ 
θουσών. 

6) Παρακολουθούν την συμπεριφορά των παιδιών και 
υποχρεούνται να αναφέρουν στον προϊστάμενο και να 
τον ενημερώνουν για κάθε ύποπτο περιστατικό σχετικά 
με την υγεία των παιδιών ή οποιοδήποτε άλλο θέμα. 

7) Τηρούν βιβλίο παρουσίας παιδιών και ενημερώνουν 
τον Προϊστάμενο στις περιπτώσεις καθυστέρησης στην 


προσέλευση τους ,ή στην αποχώρηση τους,καθώς και σε 
περιπτώσεις συνεχούς απουσίας τους. 

8) Είναι υπεύθυνοι και υπόλογοι για τα εποπτικά μέσα 
διδασκαλίας και το εκπαιδευτικό υλικό και γενικά για κά¬ 
θε υλικό που τους έχει διατεθεί. 

9) Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του Σταθμού. 

10) Εκτελούν οποιαδήποτε υπηρεσία σχετικά με το έρ¬ 
γο που τους ανατίθεται από τον προϊστάμενο. 

Γ. ΜΑΓΕΙΡΙΣΣΑ 

1) Είναι υπεύθυνη για την κουζίνα και την έγκαιρη πα¬ 
ρασκευή του φαγητού,σύμφωνα με το διαιτολόγιο. Επι¬ 
μελείται ιδιαιτέρως για την τήρηση όλων των όρων υγιει¬ 
νής στους χώρους παρασκευής φαγητού, εισηγούμενη 
κάθε σχετικό μέτρο. 

2) Παραλαμβάνει καθημερινά από τον Προϊστάμενο βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

3) Φροντίζει για το σερβίρισμα του πρωινού και του με¬ 
σημεριανού φαγητού. 

4) Τακτοποιείτο μαγειρικά σκεύη και είδη εστίασης και 
φροντίζει για την καλή συντήρηση τους και λειτουργία 
τους, ευθυνόμενη για κάθε απώλεια ή αδικαιολόγητη κα¬ 
ταστροφή τους. 

5) Φροντίζει για την έγκαιρη τακτοποίηση των τροφίμων 
και ειδών καθαριότητας στον κατάλληλο χώρο αποθή¬ 
κευσης αυτών και μεριμνά για την διατήρηση της τάξης 
και της καθαριότητας των χώρων αυτών. 

6) Επιμελείται και βοηθά στο τάϊσμα των παιδιών. 

7) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 

8) Εκτελεί κάθε άλλη εργασία που της ανατίθεται από 
την προϊσταμένη του Σταθμού. 

Δ. ΠΡΟΣΩΠΙΚΟ ΚΑΘΑΡΙΟΤΗΤΑΣ 

1) Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων, εκτός εκείνου του μάγειρί- 
ου, της τραπεζαρίας και της αποθήκης, 

2) Χρησιμοποιεί είδη καθαριότητας που παραλαμβάνει 
από τον προϊστάμενο με υπηρεσιακό σημείωμα και υπο¬ 
γράφει το σχετικό δελτίο. 

3) Είναι αποκλειστικά υπόλογη για το γενικό ιματισμό 
του Σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσης του ευθυνόμενος για κάθε απώλεια ή 
αδικαιολόγητη καταστροφή του. 

4) Βοηθά στην διανομή του φαγητού, παρευρίσκεται 
στο χώρο της τραπεζαρίας και βοηθά καθ’ όλη τη διάρ¬ 
κεια του μεσημεριανού φαγητού των παιδιών. 

5) Βοηθά στην προετοιμασία των παιδιών για το φαγητό 
(πλύσιμο χεριών, προσώπων, σκούπισμα), καθώς και 
στην ετοιμασία των παιδιών για την αποχώρηση τους 
(μπουφάν - καπέλα). 

6) Επιλαμβάνεται της καθαριότητας των παιδιών του 
σταθμού. Εκτελεί κάθε άλλη εργασία που της ανατίθεται 
από τον προϊστάμενο. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΗΜΟΤΙΚΟΥ ΠΑΙΔΙΚΟΥ 
ΣΤΑΘΜΟΥ ΨΑΧΝΩΝ ΔΗΜΟΥ ΜΕΣΣΑΠΙΩΝ 

ΑΡΘΡΟ 1. 

ΓΕΝΙΚΕΣ ΔΙΑΤΑΞΕΙΣ 

Ο Δημοτικός Παιδικός Σταθμός Ψαχνών είναι Δημοτικό 
Νομικό Πρόσωπο με έδρα τα Ψαχνά του Δήμου Μεσσα- 

πίων, έχει τη δική του σφραγίδα που φέρει την επωνυμία 
του Δημοτικού Παιδικού Σταθμού, συντάσσει το δικό του 
προϋπολογισμό και τηρεί ιδιαίτερα βιβλία διαχείρησης 
και λειτουργίας. 

ΑΡΘΡΟ 2 

ΣΚΟΠΟΣ 

Σκοπός του Νομικού Προσώπου είναι η καθημερινή φύ¬ 
λαξη, φροντίδα, ημερήσια διατροφή, διαπαιδαγώγηση 
και ψυχαγωγία των νηπίων τα οποία λόγω απασχόλησης 
των εργαζόμενων γονέωντους ή άλλων κοινωνικών αιτιών 
δεν μπορούν να έχουντην απαραίτητη γενική μέριμνα, κα¬ 
θώς και η νοητική, συναισθηματική, κοινωνική, ψυχοσω¬ 
ματική ανάπτυξη τους και η προπαρασκευή τους για τη 
φυσική μετάβαση τους από την οικογενειακή ζωή στο 
σχολικό περιβάλλον. 

ΑΡΘΡΟ 3 
ΠΕΡΙΟΥΣΙΑ 

Σε περίπτωση που το υπό σύσταση Ν.Π.Δ.Δ. συγχωνευ- 
θεί ή καταργηθεί, η κινητή και ακίνητη περιουσία του πε¬ 
ριέρχεται στο νέο Νομικό Πρόσωπο που θα ιδρυθεί, και αν 
καταργηθεί, στο Δήμο Μεσσαπίων. 

ΑΡΘΡΟ 4 

ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 

α) Η ετήσια επιχορήγηση του Υπουργείου Υγείας Πρό¬ 
νοιας και Κοινωνικών Ασφαλίσεων για την κάλυψη των 
αναγκών λειτουργίας, τη συντήρηση των εγκαταστάσεων 
του και την αγορά εξοπλισμού σύμφωνα με τις διατάξεις 
της παραγράφου 7 του άρθρου 42 του Ν.2218/94 ΟΕΚ 
90/13-694 τΑ. 

β) Επιχορήγηση και κάθε είδους παροχή από το κράτος 
ή από οποιοδήποτε άλλο νομικό ή φυσικό πρόσωπο είτε 
απευθείας προς το νομικό πρόσωπο είτε προς το Δήμο 
Μεσσαπίων για λογαριασμό του. 

γ) Κάθε είδους προσφορές, δωρεές, κληρονομιές και 
κληροδοσίες, 

δ) Εισπράξεις από το αντίτιμο παρεχόμενων πραγμά¬ 
των ή υπηρεσιών, 

ε) Πρόσοδοι απάτην υπηρεσία του. 

ΑΡΘΡΟ 5 

ΟΡΓΑΝΑ ΔΙΟΙΚΗΣΗΣ 

Το κάθε Νομικό Πρόσωπο διοικείται από δμελές Διοικη¬ 
τικό Συμβούλιο που αποτελείται από: 

α) Τον Δήμαρχο ή τον οριζόμενο απ’ αυτόν Δημοτικό 
Σύμβουλο. 

β) Ένα δημοτικό σύμβουλο (Δημ. Λεοντής - Χαρ. Σπυ- 
ρόπουλος). 

γ) Ένα γονέα από τα εγγεγραμμένα νήπια (Βογιατζής). 

δ)Ένα Δημότη που έχει ανάλογη επαγγελματική ή κοι¬ 
νωνική δράση ή ειδικές γνώσεις. 

ε)ΤηνΔ/ντριατου Δημοτικού Παιδικού Σταθμού. 

ΑΡΘΡΟ 6 

ΑΡΜΟΔΙΟΤΗΤΕΣ ΤΟΥ Δ.Σ. 

1 .Το Δ.Σ. του Νομικού Προσώπου κατευθύνει τη δράση 
αυτού για την εκπλήρωση του σκοπού του διοικεί και δια¬ 
χειρίζεται την περιουσία και τους πόρους του Νομικού 
Προσώπου εγκρίνει και υποβάλλει τον ετήσιο προϋπολο¬ 
γισμό, απολογισμό και ισολογισμό και γενικά αποφασίζει 
για κάθε που είναι αρμόδιο από το νόμο και τον παρόντα 
κανονισμό. Ορίζει τον τρόπο προμήθειας των τροφίμων 


καιτων υλικών. Επίσης συγκροτεί επιτροπή καταστροφής 
του φθαρμένου του Παιδικού Σταθμού. Αποφασίζει για 
την εγγραφή και διαγραφή των παιδιών. Επίσης προτείνει 
αναστολή λειτουργίας του στθμού σε περίπτωση που 
υπάρχουν εξαιρετικοί λόγοι που το επιβάλλουν. 

Αποζημίωση λαμβάνουν όλα τα μέλη του Δ.Σ. 

ΑΡΘΡΟ 7ο 

ΛΕΙΤΟΥΡΓΙΑ ΤΟΥ Δ.Σ. 

1 .Το Δ.Σ. συνεδριάζει τακτικά έως 3 φορές το μήνα 
ύστερα από πρόσκληση του Προέδρου ή εφόσον αυτός 
κωλύεται του Αντιπροέδρου που κοινοποιείται στα μέλη 
τουλάχιστον 3 ημέρες πριν από την ημέρα που ορίζεται η 
συνεδρίαση. 

Η πρόσκληση κοινοποιείται και στο Δήμο. Έκτακτες συ¬ 
νεδριάσεις πραγματοποιούνται κάθε φορά που κρίνεται 
σκόπιμο από τον Πρόεδρο ή το ζητήσουν τουλάχιστον το 
1/3 των μελών του Δ.Σ. με θέματα καθορισμένα. 

Στην πρόσκληση για συνεδρίαση τακτικής ή έκτακτης 
αναγράφεται ο τόπος και τα θέματα της ημερήσιας διά¬ 
ταξης. 

2. Για να συνεδριάσει το Δ.Σ. χρειάζεται απαρτία δηλα¬ 
δή την παρουσία των μισών μελών + 1. μεταξύ τους τον 
Πρόεδρο ή τον Αντιπρόεδρο. 

3. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη και θέματα που 
τυχόν έχει ζητήσει κάποιος από τους μετέχοντες στην συ¬ 
νεδρίαση με αίτηση του προς αυτόν πριν από την κατάρ¬ 
τιση της ημερήσιας διάταξης. Συζήτηση και μη λήψη από¬ 
φασης σε θέμα μη προβλεπόμενο στην ημερήσια διάταξη 
μπορεί να γίνει μόνο σε εξαιρετικές και κατεπείγουσες πε¬ 
ριπτώσεις και εφόσον συμφωνεί στην διενέργεια της συ¬ 
ζήτησης η απόλυτη πλειοψηφία του συνολικού αριθμού 
των μελών του. 

4. Οι αποφάσεις του Δ.Σ. παίρνονται με απόλυτη πλειο¬ 
ψηφία των μελών του και σε περίπτωση ισοψηφίας ισχύει 
η ψήφος του Προέδρου. Η άρνηση της ψήφου ή η αποχή 
από την ψηφοφορία λογίζεται ως αρνητική ψήφος.Η ψη¬ 
φοφορία ενεργείται φανερά, εκτός από τις περιπτώσεις 
που ο νόμος ορίζει να είναι μυστική και δεν επιτρέπεται 
διακοπή ψηφοφορίας για να δικαιολογήσει το μέλος την 
ψήφο του παρά την ψηφοφορία με δήλωση του. 

5. Κατά τις συνεδριάσεις του Δ.Σ. τηρούνται πρακτικά 
τα οποία καταχωρούνται σε αριθμημένο και σφραγισμένο 
κατά σελίδα βιβλίο, αναφέρονται οι γνώμες της πλειοψη- 
φίας και της μειοψηφίαας και υπογράφεται από τον Πρό¬ 
εδρο και τα παρόντα μέλη.Επίσης στην αρχή κάθε συνε¬ 
δρίασης διαβάζονται και επικυρώνονται τα πρακτικά της 
προυγούμενης συνεδρ ί ασης. 

6. Οι αποφάσεις του Δ.Σ. είναι εκτελεστές από την λήψη 
τους και κοινοποιούνται άμεσα στον οικείο ΟΤΑ και όπου 
αλλού από το νόμο ορίζεται. 

ΑΡΘΡΟ 8 

ΔΙΚΑΙΩΜΑ ΕΓΓΡΑΦΗΣ ΠΑΙΔΙΩΝ 

Ο Πρόεδροςτου Δ.Σ.έχειτις ακόλουθες αρμοδιότητες: 

α) Επιμελείται της εκτέλεσης των αποφάσεων του Δ.Σ. 

β)Συγκαλεί σε συνεδρίαση το Δ.Σ.και εισηγείται τα θέ¬ 
ματα που είναι για συζήτηση. 

γ) Παρακολουθεί και κατευθύνει την λειτουργία του νο¬ 
μικού προσώπου σύμφωνα με τις αποφάσεις του Δ.Σ. και 
τις κατευθύνσεις του ΟΤΑ που έχει συστήσει το νομικό 
πρόσωπο. 

δ) Προΐσταταιτων υπηρεσιών του νομικού προσώπου, 
ασκεί πειθαρχική εξουσία στο βοηθητικό προσωπικό μα¬ 
γειριού και καθαριότητας σύμφωνα με τις διατάξεις του 
πειθαρχικού δικαίου και εκδίδει τις πράξεις που αφορούν 
το προσωπικό του νομικού προσώπου και είναι πειθαρχι¬ 
κά προϊστάμενος αυτού. 

ε) Εγκρίνει την ενέργεια δαπανών που έχουν αποφασι- 
στεί από το Δ.Σ. και εκδίδει χρηματικά εντάλματα πληρω¬ 
μών του νομικού προσώπου. 

στ) Εκπροσωπεί το νομικό πρόσωπο σε κάθε δικαστή¬ 
ριο και δημόσια αρχή. Υπογράφει τα έγγραφα καιτις συμ¬ 
βάσεις του νομικού προσώπου. 

ζ) Αποφάσιζει για την λήψη εκτάκτων μέτρων και υπο¬ 
βάλλει τις σχετικές αποφάσεις για την έγκριση στο Δ.Σ. 

Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Δ.Σ. 

ΑΡΘΡΟ 9 

ΔΙΚΑΙΩΜΑ ΕΓΓΡΑΦΗΣ ΠΑΙΔΙΩΝ 

1. Δικαίωμα εγγραφής στον Παιδικό Σταθμό, έχουν τα 
παιδιά που είναι σωματικά και πνευματικά και ψυχικά υγι¬ 
είς και αρτιμελή απαγορευμένης της εγγραφής παιδιών 
που πάσχουν από μεταδοτικά νοσήματα. 

2. Στον Παιδικό Σταθμό γίνονται δεκτά παιδιά ηλικίας 
από 2,5 ετών και άνω έως να πάνε στο Δημοτικό (Νηπια¬ 
γωγείο εάν είναι υποχρεωτική η φοίτηση). 

3. Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά οικονομικά αδύνατων οικογενει¬ 
ών, προτεινόμενων εκείνων που έχουν ανάγκη φροντίδας 
από διάφορα κοινωνικά αίτια (όπως π.χ. παιδιά ορφανά 
από δύο ή ένα γονέα,παιδιά άγαμων μητέρων, διαζευγμέ¬ 
νων ή σε διάσταση γονέων, παιδιά πολύτεκνων οικογενει¬ 
ών κ.λ.π.) 

Για τη διακρίβωση των κοινωνικών παραμέτρων εγγρα¬ 
φής το νομικό πρόσωπο δια των υπηρεσιών του μπορεί 
κοινωνική έρευνα, τα αποτελέσματα της οποίας υποβάλ¬ 
λονται στο Δ.Σ. πρίν τη λήψη της απόφασης εγγραφής 
παιδιών. 

ΑΡΘΡΟ 9 

ΔΙΚΑΙΩΜΑ ΕΓΓΡΑΦΗΣ ΠΑΙΔΙΩΝ 

1. Για την εγγραφή των παιδιών στον Παιδικό Σταθμό 
απαιτούνται τα εξής δικαιολογητικά. 

α) Αίτηση (συμπληρωμένοερωτηματολόγιο απότονπα- 
τέρα ή την μητέρα ή τον κηδεμόνα του παιδιού). 

β) Ληξιαρχική Πράξη ή Πιστοποιητικό γέννησηςτου παι¬ 
διού. 

γ) Βεβαίωση γιατρού για την καλή σωματική και πνευ¬ 
ματική υγεία του παιδιού. 

δ) Αντίγραφο της δήλωσης φορολογίας εισοδήματος 
του τρέχοντος έτους και αντίγραφο εκκαθαριστικού ση¬ 
μειώματος. 

ε) Υπεύθυνη δήλωση για την οικογενειακή κατάσταση 
των γονέων του παιδιού. 

στ) Κάθε άλλο δικαιολογητικά που το Δ.Σ. θεωρεί απα¬ 
ραίτητο. 

2. Οι αιτήσεις εγγραφής υποβάλλονται στον Παιδικό 
Σταθμό από 1 Ιουνίου μέχρι 15 Ιουνίου κάθε έτους. 

3. Μέσα στο πρώτο δεκαήμερο του μήνα Ιουλίου συ¬ 
νέρχεται το Δ.Σ. για να προβεί στην εξέταση των αιτήσε¬ 
ων. Η απόφαση επιλογής των παιδιών αναρτάται στο οι¬ 
κείο Δημοτικό Κατάστημα και στον Παιδικό Σταθμό. 

4. Η αναλογία παιδιών - παιδαγωγών είναι ως εξής: 


α) Νηπιακό τμήμα.Μία νηπιαγωγός με 20 νήπια. 

Για την εγγραφή υπεράριθμων παιδιών θα πρέπει να 
σύμφωνη της Δ/ντριας και του παιδαγωγικού προσωπι¬ 
κού, θα πρέπει να υπάρχουν οι κατάλληλοι χώροι και ανά¬ 
λογο προσωπικό. 

Τα παιδιά του προσωπικού του νομικού προσώπου γί¬ 
νονται δεκτά πέραν της δυναμικότητας εφόσον πληρούν 
τις νόμιμες προϋποθέσεις μέχρι της ηλικίας των 10 ετών. 

Η οικονομική συμμετοχή των οικογενειών για την φιλο- 
ξενίατωνπαιδιώντους στον Παιδικό Σταθμό προβλέπεται 
και ορίζεται με απόφαση του Δημοτικού Συμβουλίου, κα¬ 
θώς επίσης και το ύψος της πληρωμής και γνωστοποιείται 
με ανάρτηση πριν από την έναρξη και κατά το χρονικό διά¬ 
στημα υποβολής των αιτήσεων για εγγραφή. Με απόφαση 
του Διοικητικού Συμβουλίου του Παιδικού Σταθμού ορί¬ 
ζονται περιπτώσεις οικογενειών που μπορούν να απαλλα¬ 
γούν από την καταβολή οικονομικής εισφοράς ή που θα 
την καταβάλλουν μειωμένη. 

ΑΡΘΡΟ 11 

ΔΙΑΚΟΠΗ ΦΙΛΟΞΕΝΙΑΣ 

Η διακοπή της φιλοξενίας των παιδιών στον Παιδικό 
Σταθμό του νομικού προσώπου ενεργείται πάντοτε με 
απόφαση του Διοικητικού Συμβουλίου και εφόσον συ¬ 
ντρέχουν οι πιο κάτω περιπτώσεις : 

α) Όταν το ζητήσουν με αίτηση τους οι γονείς ή κηδε¬ 
μόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι¬ 
μετωπιστούν από το Σταθμό, μετά από προηγούμενη επι¬ 
κοινωνία με τους γονείς. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή εφόσον αυτή προβλέπεται για χρονι¬ 
κό διάστημα πέραν των (2) μηνών, χωρίς να υπάρχει σο¬ 
βαρός προς τούτο λόγος και αφού πρώτα ειδοποιηθούν 
αυτοί να καταβάλλουν το οφειλόμενο ποσό. 

δ) Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς αυτοί δεν συμμορφώ¬ 
νονται με το πρόγραμμα του Σταθμού. 

ΑΡΘΡΟ 12 

ΜΕΤΑΦΟΡΑ ΠΑΙΔΙΩΝ 

1. Σε περίπτωση που μεταφέρονται παιδιά στο Σταθμό 
με μεταφορικό μέσο που αυτός διαθέτει, το Διοικητικό 
Συμβούλιο λαμβάνει όλα το αναγκαία μέτρα για πιστή τή¬ 
ρηση των προδιαγραφών ασφαλούς μεταφοράς. 

2. Το κόστος μεταφοράς των παιδιών καθορίζεται με 
απόφαση του Διοικητικού Συμβουλίου του Νομικού Προ¬ 
σώπου και μπορεί να καλυφθεί με πρόσθετη εισφορά των 
γονέων και είναι ανεξάρτητο από την οικονομική εισφορά 
που αυτοί καταβάλλουν. 

ΑΡΘΡΟ 13 

ΛΕΙΤΟΥΡΓΙΑ ΣΤΑΘΜΟΥ 

1. Η λειτουργία του Σταθμού αρχίζει από την 1η Σε¬ 
πτεμβρίου και λήγει στις 31 Ιουλίου του επόμενου έτους 
επί πέντε ημέρες από Δευτέρα έως Παρασκευή . 

2. Ο σταθμός διακόπτει τη λειτουργία του κατά τις επίση¬ 
μες αργίες των Δημοσίων Υπηρεσιών, του Πολιούχου του 
Δήμου και κατά την περίοδο 23/12 μέχρι 7/1 κάθε νέου 
έτους και από Μεγάλη Πέμπτη έως την Κυριακή του Θωμά. 

Επίσης κατά τους καλοκαιρινούς μήνες (από 10 Ιούνη 
έως 10 Σεπτέμβρη οπότε η προσέλευση των παιδιών είναι 

μειωμένη) δίδεται άδεια 11 εργάσιμων ημερών στο παι¬ 
δαγωγικό προσωπικό κατόπιν αιτήσεως τους προς την 
Δ/ντριατου Σταθμού. 

Η πρόσθετη άδεια για την Δ/ντρια εγκρίνεται από το Δι¬ 
οικητικό Συμβούλιο καθ’ όλη τη διάρκεια του έτους, εκτός 
οπό την περίοδο εγγραφής των νηπίων. 

Η λειτουργία αρχίζει από: 

Χειμερινό ωράριο 6.45 π.μ. - 4 μ.μ. 

Θερινό ωράριο 6.45 π.μ. - 4 μ.μ. 

Το ωράριο του παιδαγωγικού προσωπικού είναι 6ωρο 
και εναλάσσεται εβδομαδιαίως. 

Το βοηθητικό προσωπικό απασχολείται 7.30 ώρες. 

ΑΡΘΡΟ 14 

ΣΥΓΚΡΟΤΗΣΗ ΤΜΗΜΑΤΩΝ 

Κάθε νηπιακός Σταθμός και τμήμα συγκροτείται από 
τμήματα νηπίων 3-4 ετών και από 4 -6 ετών. 

ΑΡΘΡΟ 15 

ΙΑΤΡΙΚΗ ΠΑΡΑΚΟΛΟΥΘΗΣΗ 

1) Η παρακολούθηση της υγείας των παιδιών αποτελεί 
παράλληλη υποχρέωση προς την αντίστοιχη οικογενεια¬ 
κή του νομικού προσώπου και ενεργείται από Παιδίατρο 
του πλησιέστερου Κέντρου Υγείας. Εάν αυτό δεν είναι 
εφικτό από Παιδίατρο συνεργάτη του Νομικού Προσώ¬ 
που ο οποίος συμβάλεται με σύμβαση έργου και τον Επι¬ 
σκέπτεται 1 φορά ανά δεκαπενθήμερο για λόγους άσκη¬ 
σης ιατρικού ελέγχου. 

2) Για κάθε παιδί τηρείται φάκελος υγείας που ενημε¬ 
ρώνεται από το γιατρό. 

3) Σε τακτικά χρονικά διαστήματα καλούνται οι γονείς 
σε συγκεντρώσεις σχετικά με θέματα υγιεινής των παι¬ 
διών. 

4) Η περιφρούριση της υγείας των παιδιών αποτελεί 
υποχρέωση και του προσωπικού του Σταθμού το οποίο 
πρέπει να εφαρμόζει τα απαραίτητα μέτρα υγιεινής και 
ασφάλειας για την υγεία των παιδιών. 

5) Εισηγείται τη δυνατότητα επιστροφής στο σταθμό 
του παιδιού που απούσιαζε από σοβαρή ασθένεια με βά¬ 
ση το ιατρικό πιστοποιητικό που προσκομίζεται από τους 
γονείς και την προσωπική του εξέταση. 

6) Υποδεικνύει τα μέτρα που πρέπει να ληφθούν για την 
υγιεινή των παιδιών και την υγειονομική κατάσταση των 
παιδιών. 

7) Διατηρεί σε κάθε σταθμό πρόχειρο φαρμακείο και για 
οποιοδήποτε έκτακτο περιστατικό πρέπει να σπεύδει για 
τηνπαραχή των υπηρεσιώντου. 

ΑΡΘΡΟ 16 

ΗΜΕΡΗΣΙΑ ΑΠΑΣΧΟΛΗΣΗ ΠΑΙΔΙΩΝ 

Στον Παιδικό Σταθμό εφαρμόζεται ημερήσιο πρόγραμ¬ 
μα απασχόλησης που εξασφαλίζει την αρμονική, ψυχο- 
πνευματική ανάπτυξη. Στα πλαίσια του προγράμματος 
αυτού τα παιδιά προσεγγίζονται με μέσο τη στοργή, το 
διάλογο την επεξήγηση και την εμπιστοσύνη. Δεν επιτρέ¬ 
πεται η καταναγκαστική επιβολή απόψεων ή η επιβολή 
σωματικής τιμωρίας. Βάση του ημερήσιου προγράμμα¬ 
τος απασχόλησης είναι η κοινωνικοποίηση, η ομαλή συ¬ 
ναναστροφή των παιδιών μεταξύ τους, η ενίσχυση της 
εξελικτικής τους πορείας, η εμπέδωση κλίματος ελευθε¬ 
ρίας και ασφάλειας και η ομαλή μετάβαση τους στην επό¬ 
μενη βαθμίδα εκπαίδευση τους. 

Το ημερήσιο πρόγραμμα είναι ευέλικτο τηρούνται όμως 


ορισμένα βασικά σημεία όπως προσέλευση, αναχώρηση, 
διαλείμματος, ώρες φαγητού και ανάπαυσης. Ενδεικτικά 
το πρόγραμμα απασχόλησης των παιδιών είναι: 

1) 7 - 8.30 Προσέλευση νηπίων ελεύθερη απασχόληση) 

2) 9 - 9.30 . Προσευχή - Πρωινό 

3) 9.30 - 11.00 Πρόγραμμα ανάλογο με την ηλικία τους 
(επεξεργασία εποχιακών θεμάτων, λεκτική έκφραση, αι¬ 
σθητηριακός εμπλουτισμός, λογικομαθηματικά. 

4) 11.00- 12.00 Διάλειμμα 

5) 12-00 - 13.00 Προετοιμασία φαγητού - προσευχή - 
γεύμα 

6) 13.00-13.30 Παραμύθι ή τραγούδια 

7) 13.30 - 2.30 Αναχώρηση 

ΑΡΘΡΟ 1 7 
ΔΙΑΤΡΟΦΗ ΠΑΙΔΙΩΝ 

1) Στα βρέφη και στα νήπια παρέχεται απαραίτητη ποι¬ 
οτικά και ποσοτικά τροφή (με πρωινό και μεσημεριανό). 
Για τους σταθμούς με παρατεταμένη λειτουργία λαμβά- 
νεται μέριμνα για παρατεταμένη διατροφή. 

2) Το διαιτολόγια καθορίζεται σύμφωνα με τις σύγχρο¬ 
νες παιδιατρικές απόψεις για υγιεινή διατροφή των παι¬ 
διών (όσπρια, λαχανικά, κρέας, κοτόπουλο, ψάρι και 
φρούτο). Βάση για το ποσολόγιο τροφίμων και διαιτολο¬ 
γίου λαμβάνεταιτο κατ’ αρχή, διαλαμβανόμενο στην υπ’ 
αριθμ.Γ2α/οικ.4108/1998 Απόφαση του Υπουργείου Υγεί¬ 
ας Πρόνοιας και Κοινωνικών ΑσφαλίσεωνΦΕΚ546τΒ’. Το 
πρόγραμμα διατροφής ετοιμάζεται εβδομαδιαίως από 
την Δ/ντρια και αναρτάται στον πίνακα ανακοινώσεωντου 
σταθμού, για την ενημέρωση των γονέων. Τα προϊόντα 
που χρησιμοποιούνται είναι όλα νωπά και λαμβάνεται ιδι¬ 
αίτερη μέριμνα για τη μη χορήγηση ειδών διατροφής που 
περιέχουν συντηρητικές, χρωστικές, τεχνιτά, γλυκαντι¬ 
κές ουσίες. 

3) Παρέχεται η δυνατότητα στο προσωπικό του σταθ¬ 
μού να σιτίζεται από το ίδιο φαγητό που παρασκευάζεται 
για τα παιδιά. 

4) Επίσης στο προσωπικό, βοηθητικό και παιδαγωγικό, 
χορηγούνται δύο φορές το χρόνο παπούτσια και ρόμπα 
(το ποσόν ορίζεται στις 10.000 δρχ. σήμερα για την αγο¬ 
ρά εκάστου είδους για κάθε φορά). 

ΑΡΘΡΟ 18 

ΓΕΝΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 

Όλο το προσωπικό του Παιδικού Σταθμού του Δήμου 
είναι υποχρεωμένο: 

α) Να γνωρίζει τις διατάξεις του παρόντος κανονισμού 

θ) Να αφιερώνει στα καθήκοντα που του αναθέτουν όλη 
τη δραστηριότητάτου για την καλύτερη εκτέλεση τους. 

γ) Να εξυπηρετεί ευσυνείδητα τα συμφέροντα του 
σταθμού που εργάζεται, να συμβάλλει με όλες τις δυνά¬ 
μεις του και τις γνώσεις του για τη σωστότερη λειτουργία 
του. 

δ) Η συνεργασία και ο διάλογος είναι απαραίτητες προ¬ 
ϋποθέσεις για την πραγμάτωση των σκοπώντου Παιδικού 
σταθμού. 

ε) Το προσωπικό που έρχεται σε επαφή με τους γονείς 
και κηδεμόνες οφείλει να συμπεριοέρεται με ευγένεια, 
κατανόηση και να τους εξυπηρετεί πρόθυμα. 

στ) Ιδιαίτερα στο παιδαγωγικό προσωπικό, εκτός από 
την επαγγελματική του τακτική θα πρέπει να καλλιεργού¬ 
νται οι γνώσεις του σχετικά με τις αρχές της παιδαγωγι¬ 
κής και της ψυχολογίας παιδιού, από βιβλία βασισμένα 

πάνω στη σύγχρονη παιδαγωγική αντίληψη τα οποία χο¬ 
ρηγούνται μια φορά ετησίως ως επίδομα , επιμόρφωσης 
του οποίου το ποσό ορίζεται με απόφαση Δημάρχου. 

ΑΡΘΡΟ 19 

ΕΙΔΙΚΑ ΚΑΘΗΚΟΝΤΑ ΠΡΟΣΩΠΙΚΟΥ 

Α. ΚΑΘΗΚΟΝΤΑ ΔΙΕΥΘΥΝΤΡΙΑΣ Β. ΠΑΙΔΑΓΩΓΙΚΟΥ 
ΠΡΟΣΩΠΙΚΟΥ 

Γ. ΚΑΘΗΚΟΝΤΑ ΒΟΗΘΗΤΙΚΟΥ ΠΡΟΣΩΠΙΚΟΥ (ΜΑΓΕΙ¬ 
ΡΟΙ - ΚΑΘΑΡΙΣΤΡΙΕΣ) (ΑΝΑΦΕΡΟΝΤΑΙ ΣΤΟΝ ΟΡΓΑ¬ 
ΝΙΣΜΟ) 

ΑΡΘΡΟ 20 

ΕΙΔΙΚΟΙ ΚΑΝΟΝΕΣ ΓΙΑ ΤΟ ΠΡΟΣΩΠΙΚΟ 

1) Οι ώρες προσέλευσης και αποχώρησης του προσω¬ 
πικού είναι ανάλογες με το ωράριο εργασίας και τις ώρες 
λειτουργίας του σταθμού. 

2) Απαγορεύεται η απομάκρυνση του προσωπικού από 
το σταθμό τις εργάσιμες ώρες. Εφόσον συντρέχουν ιδιαί¬ 
τεροι σοβαροί προσωπικοί ή υπηρεσιακοί λόγοι, επιτρέ¬ 
πεται ολιγόωρη απομάκρυνση του Υπαλλήλου, μετά από 
σχετική άδεια της Διευθύντριας. Οι νόμιμες άδειες του 
προσωπικού δίνονται κατόπιν αιτήσεώς του προς την Δι¬ 
ευθύντρια. 

3) Η διατροφή που παρέχεται στο προσωπικό αποβλέ¬ 
πει, στην εξυπηρέτηση της ομαλής λειτουργίας του σταθ¬ 
μού. Κατά συνέπεια δεν επιτρέπεται η χορήγηση φαγη¬ 
τού σε χρήμα. 

ΑΡΘΡΟ 21 

ΠΡΟΫΠΟΛΟΓΙΣΜΟΣ-ΔΙΑΧΕΙΡΙΣΗ-ΕΡΓΑ-ΠΡΟΜΗΘΕΙΕΣ 

1) Ο προϋπολογισμός εσόδων και εξόδων του Νομικού 
προσώπου του παρόντος κανονισμού, προσδιορίζει τα 
έσοδα και καθορίζει τα όριο των εξόδων για κάθε οικονο¬ 
μικό έτος, το οποίο αρχίζει την 1η Ιανουάριου και λήγει 
την 31η Δεκεμβρίου κάθε έτους. 

2) Η εκτέλεση του προϋπολογισμού κάθε οικονομικού 
έτους παρατείνεται επί ένα (1) μήνα, προκειμένου για την 
είσπραξη βεβαιωμένων εσόδων και επί (2) μήνες προκει¬ 
μένου για την πληρωμή εξόδων, για τα οποία οι σχετικές 
υποχρεώσεις έχουν αναληφθεί έως τη λήξη του. 

3) Ο προϋπολογισμός εγκρίνεται από το Διοικητικό Συμ¬ 
βούλιο του Νομικού προσώπου και για τη λήψη της σχετι¬ 
κής απόφασης απαιτείται γνώμη του Συμβουλίου του 


ΟΤΑ, που έχει συστήσει το Νομικό Πρόσωπο με ανάλογη 
εφαρμογή όλων των σχετικών με τις εγκρίσεις προϋπολ¬ 
ογισμού διατάξεων. 

4) Οι διατάξεις που ισχύουν για τους Δήμους σχετικά με 
τον προϋπολογισμό, τον απολογισμό, τηνταμιακή υπηρε¬ 
σία, τα δάνεια, την περιουσία και την εν γένει διαχείριση, 
εφαρμόζονται και στο Νομικό Πρόσωπο του παρόντος 
κανονισμού. 

5) Για τα έργα και τις μελέτες έργων του νομικού προ¬ 
σώπου του παρόντος κανονισμού, εφαρμόζονται οι δια¬ 
τάξεις περί έργων και μελετών οργανισμών Τοπικής Αυ¬ 
τοδιοίκησης. 

6) Οι προμήθειες του νομικού προσωπικού του παρό¬ 
ντος κανονισμού εκτελούνται σύμφωνα με τις κάθε φορά 
ισχύουσες γιο τους εν γένει παιδικούς και βρεφονηπια¬ 
κούς σταθμούς και τα κέντρα παιδικής μέριμνας, διατά¬ 
ξεις περί προμηθειών. 

7) Κατά την εκτέλεση του προϋπολογισμού στην διάρ¬ 
κεια του οικονομικού έτους, το Διοικητικό Συμβούλιο του 
Νομικού Προσώπου έχει ιδιαίτερη υποχρέωση να μερι¬ 
μνά για την κάλυψη των δαπανών που αποσκοπούν στη 
βασική εκπλήρωση του σκοπού του νομικού προσώπου 
και να ενεργείτην εν γένει διαχείριση με πιστή τήρηση των 
διαδικασιών που προβλέπονται από την ισχύουσα νομο¬ 
θεσία. 

ΑΡΘΡΟ 22 

Κάθε θέμα που αναφέρεται στη λειτουργία του Παιδι¬ 
κού Σταθμού και δεν περιλαμβάνεται στον παρόντα κανο¬ 
νισμό ρυθμίζεται με απόφαση του Διοικητικού Συμβουλί¬ 
ου του Νομικού Προσώπου. 

Από την πράξη αυτή προκαλείται δαπάνη σε βάρος του 
προϋπολογισμού του Δήμου Μεσσαπίων, η οποία ανέρ¬ 
χεται στο ποσό των 12.000.000 δραχμών και για την οποία 
θα υπάρξει πρόβλεψη στον προϋπολογισμό του οικονο¬ 
μικού έτους 2001. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χαλκίδα, 22 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




